Príloha č. 1

ZMLUVA O DIELO č. ..................................
uzavretá podľa § 536 a nasledujúcich Obchodného zákonníka

Zmluvné strany

1. Objednávateľ:	Mesto Košice
                                   Trieda SNP 48/A, 040 11 Košice
    Zastúpený:             Miestny podnik služieb s.r.o. Košice 
 Sídlo:	Rastislavova 65,  040 11 Košice
 Štatutárny orgán:	Ing. 0ndrej Vargic, konateľ
 IČO:	31687067
 DIČ:	2020491869
 IČ pre DPH:	SK2020491869
 Bankové spojenie:	VUB a.s.,
 Číslo účtu:	SK6102000000002266549155

Osoby oprávnené rokovať za objednávateľa
vo veciach technických: 
Ing. Hedviga Krožerová
telefón:		055 6228575, 0905642588
e-mail:	krozerova@mpskosice.sk

(ďalej len “objednávateľ”)

2. Zhotoviteľ:
 Sídlo:
 Zastúpený:
 IČO:
 IČ pre DPH:
 DIČ:
 Bankové spojenie a číslo účtu:

Osoby oprávnené rokovať za zhotoviteľa:
a) vo veciach zmluvných:
 telefón, e-mail:
b) vo veciach technických a realizačných:
 telefón, e-mail:
c) stavbyvedúci:
 telefón, e-mail:

(ďalej len „zhotoviteľ“)

I.
Predmet zmluvy
1.	Predmetom zmluvy o dielo (ďalej len „zmluva“) je záväzok zhotoviteľa vykonať  pre objednávateľa za podmienok dohodnutých v tejto zmluve dielo projekt „Výmeny laminátového povrchu bazéna na kúpalisku Triton“.  Bližšia špecifikácia diela je uvedená v prílohách tejto zmluvy.
2.	Zhotoviteľ vykoná dielo vo vlastnom mene, na svoje náklady a  na vlastnú zodpovednosť.
3.	Objednávateľ dokončené dielo prevezme a zaplatí za jeho vykonanie dohodnutú cenu podľa podmienok obsiahnutých v tejto zmluve.

II.
Lehota vykonania diela
1.	Zhotoviteľ sa zaväzuje začať vykonávať dielo ihneď po podpise zmluvy o dielo termíne do 30.09.2015 .
2.	Ak zhotoviteľ pripraví dielo na odovzdanie pred dohodnutou lehotou, objednávateľ toto dielo prevezme aj v skoršom ponúknutom termíne.
3.	Dodržanie lehoty pre vykonanie diela bude závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nebude zhotoviteľ v omeškaní so splnením záväzku.

III.
Miesto vykonania diela
Kúpalisko Triton, Rastislavova 69, 040 01 Košice - laminátový bazén. 

IV.
Cena
1.	Cena diela je stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2.	Cena diela je špecifikovaná v prílohe č. 2 tejto Výzvy ako  „Ponuka uchádzača“.
3.	V jednotkových cenách položiek uvedených v prílohe č. 2 zmluvy sú zahrnuté všetky náklady spojené s úplným, vecným a odborným splnením záväzkov zhotoviteľa vyplývajúcich z tejto zmluvy. 
4.	Cena diela uvedená v ods. 2. tohto článku je konečná, bez možnosti zvýšenia, s výnimkou jej úpravy v zmysle čl. V. tejto zmluvy.
5.	V súlade s § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov sa objednávateľ pri výkone tejto činnosti a v súlade s účelom tejto zmluvy nepovažuje za zdaniteľnú osobu.

V.
Možnosť a spôsob úpravy ceny
1.	Cena diela bude upravená pokiaľ v priebehu vykonávania diela dôjde k zmenám sadzby DPH. Celková cena diela bude upravená podľa výšky sadzby DPH platnej v dobe vzniku zdaniteľného plnenia.
2.	Cena diela môže byť zmenená len v prípadoch a spôsobom uvedeným v tomto článku a to formou dodatkov. 
3.	Cena diela ako celku nemôže presiahnuť finančný limit 1 200,- eur bez DPH.

VI.
Fakturačné a platobné podmienky
1.	Na vykonanie diela nebude poskytnutý preddavok ani záloha.
2.	Podkladom pre vystavenie konečnej faktúry bude doklad o odovzdaní a prevzatí diela podpísaný povereným zamestnancom objednávateľa a zhotoviteľa.
3.	Faktúra vystavená na adresu objednávateľa, Miestny podnik služieb s.r.o. Košice, Rastislavova 65, 040 11 Košice, bude obsahovať náležitosti daňového dokladu a tieto údaje: označenie (názov) diela, označenie povinnej a oprávnenej osoby, adresu, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, DPH, celkovú sumu vrátane DPH, rozpis už fakturovaných čiastok, odtlačok pečiatky a podpis oprávnenej osoby.
4.	V prípade, že faktúra nebude obsahovať náležitosti uvedené v tejto zmluve, objednávateľ bude oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
5.	Lehota splatnosti faktúry je 30 dní od doručenia. Za dátum úhrady sa považuje dátum odpísania finančných prostriedkov z účtu objednávateľa.

VII.
Zmluvné sankcie a náhrada škody
1.	Ak bude objednávateľ v omeškaní s platením dohodnutej ceny, môže si zhotoviteľ uplatniť úroky z omeškania vo výške 0,02 % z dlžnej sumy za každý deň omeškania.
2.	Ak bude  zhotoviteľ  z vlastnej viny v omeškaní s vykonaním diela, môže si objednávateľ uplatniť u zhotoviteľa zaplatenie zmluvnej pokuty vo výške 50,- EUR za každý, aj začatý deň omeškania a táto zmluvná pokuta bude odpočítaná z fakturovanej čiastky.
3.	Ak zhotoviteľ neodstráni vady v projekte diela zistené pri jeho realizácii náklady spojené s odstraňovaním vady projektu a realizácie diela podľa takto vadného projektu   znáša v plnom rozsahu zhotoviteľ projektu. Ak takáto vada  projektu spôsobí omeškanie alebo iné komplementárne náklady realizácie projektu, môže si objednávateľ uplatniť u zhotoviteľa kompenzáciu takto vzniknutých nákladov v plnej výške a zaplatenie zmluvnej pokuty vo výške 50,- EUR za každý, aj začatý deň omeškania. 
4.	Ustanoveniami o zmluvnej pokute nie je dotknutý prípadný nárok zmluvných strán na náhradu škody v celom rozsahu, ktorá im vznikne z nesplnenia zmluvných povinností, ktoré sú zmluvnou pokutou zabezpečené.
5.	V prípade porušenia povinnosti zhotoviteľa, pre ktoré je objednávateľ oprávnený odstúpiť od zmluvy podľa čl. X. ods. 3., bod 3.2. tejto zmluvy, je zhotoviteľ povinný zaplatiť objednávateľovi zmluvnú pokutu vo výške 500,- EUR.  pričom povinnosť ju zaplatiť odstúpením od tejto zmluvy nezaniká. Týmto nie sú dotknuté nároky objednávateľa na náhradu škody v celom rozsahu. Objednávateľ je oprávnený domáhať sa náhrady škody presahujúcej zmluvnú pokutu.

VIII.
Záručná doba, zodpovednosť za vady
1.	Zhotoviteľ zodpovedá za kvalitu vykonaného plnenia, za to, že dielo bude vykonané podľa podmienok tejto zmluvy a že bude zodpovedať platným technickým predpisom a normám.

IX.
Podmienky vykonania diela
1.	Zhotoviteľ je povinný pri projektovaní diela postupovať v súlade s  pokynmi objednávateľa. Akákoľvek zmena oproti dohodnutým podmienkam nesmie byť vykonaná bez predchádzajúceho odsúhlasenia objednávateľom. 
2.	Objednávateľ bude zodpovedať za to, že riadny priebeh spracovanie projektu  zhotoviteľom nebude rušený neoprávnenými zásahmi tretích osôb.
3.	Objednávateľ poskytne zhotoviteľovi potrebné spolupôsobenie, spočívajúce najmä v poskytovaní vysvetlení, upresňovaní a doplňovaní údajov a podkladov, zaujímaní stanovísk a rozhodnutí týkajúcich sa vykonávania diela.
4.	Zhotoviteľ pri projektovaní diela bude postupovať v súlade s platnými technickými normami, záväznými právnymi predpismi a nariadeniami, technickými podmienkami a požiadavkami objednávateľa uvedenými v tejto zmluve a v prílohe č. 1 tejto zmluvy.
5.	Zhotoviteľ použije na projektovaní  diela technologické postupy, stavebné výrobky a materiály, ktoré zaistia kvalitné plnenie.  Zhotoviteľ v projekte  nepoužije stavebné výrobky a materiály, o ktorých je v čase ich použitia známe, že sú škodlivé.
6.	Objednávateľ je oprávnený kontrolovať priebežne vykonávanie diela. Zhotoviteľ sa bude zúčastňovať na kontrolných dňoch realizácie projektu dodávateľom stavebných a ostatných prác. Toto platí najmä pri všetkých vykonaných prácach, ktoré majú byť zakryté alebo sa stanú neprístupnými.
7.	Povinnosť zhotoviteľa vykonať dielo bude splnená riadnym odovzdaním a prevzatím diela na základe odovzdávacieho a preberacieho protokolu/zápisu, ktorý podpíšu poverení zástupcovia oboch zmluvných strán.
8.	Zhotoviteľ sa zaväzuje odovzdať objednávateľovi pri odovzdávacom a preberacom konaní diela nasledujúce doklady a dokumentáciu: protokol/zápis o odovzdaní a prevzatí diela, certifikáty/vyhlásenia o parametroch použitých stavebných výrobkov a materiálov.
9.	Objednávateľ nie je povinný prevziať dielo ak bolo projektované v rozpore s platnými technickými normami, so všeobecne záväznými právnymi predpismi, v rozpore s dohodami zmluvných strán alebo touto zmluvou.
10.	Vadou sa rozumie odchýlka v kvalite, rozsahu a parametroch diela stanovených platnými technickými normami, všeobecne záväznými právnymi predpismi a  touto zmluvou.
11.	Vlastnícke právo k dielu prechádza na príkazcu objednávateľa v okamihu jeho odovzdania a prevzatia objednávateľom na základe odovzdávacieho a preberacieho protokolu/zápisu, pokiaľ v iných ustanoveniach zmluvy nie je dohodnuté inak.
12.	Zhotoviteľ  v projekte bude riešiť  nakladanie s odpadmi v súlade s platnou legislatívou. Projekt bude obsahovať postup pri ukladaní  odpadu na  mieste na to určenom,  bude určovať akým spôsobom zhodnocovať, alebo zneškodňovať odpad a to len v súlade s platnou legislatívou. Projekt  bude zaväzovať realizátora stavby  odovzdať odpady len osobe oprávnenej nakladať s odpadmi a dodržiavať ustanovenia zákona o odpadoch, stavebný odpad využiteľný ako zdroj druhotných surovín odovzdať výkupcom alebo spracovateľom týchto odpadov, iný recyklovateľný stavebný odpad neznečistený škodlivinami odovzdať na recykláciu, nerecyklovateľný a nevyužitý stavebný odpad ukladať na riadenú skládku stavebných odpadov, v prípade výskytu nebezpečného odpadu tento odovzdať organizácii s oprávnením podľa platných predpisov. 

X.
Zánik  zmluvy
1.	K zrušeniu zmluvy môže dôjsť dohodou zmluvných strán alebo odstúpením podľa tejto zmluvy.
2.	Dohoda o zrušení zmluvy musí byť písomná, inak je neplatná. V takom prípade sa zmluva zrušuje dňom, na ktorom sa zmluvné strany dohodli.
3.	Od tejto zmluvy môže odstúpiť každá zmluvná strana, avšak iba z niektorého z týchto dôvodov:
3.1.	zhotoviteľ môže odstúpiť od tejto zmluvy, ak objednávateľ oznámi, že nemôže plniť svoje záväzky podľa tejto zmluvy,
3.2.	objednávateľ môže odstúpiť od tejto zmluvy:
 3.2.1. v prípade podstatného porušia zmluvy zhotoviteľom, najmä ak: 
a)	zhotoviteľ aj napriek upozorneniu objednávateľa bude nečinný, nezačne, preruší alebo zastaví vykonávanie diela z iných dôvodov ako z dôvodov na strane objednávateľa alebo iných skutočností nepredvídaných v čase uzatvorenia tejto zmluvy,
b)	zhotoviteľ aj napriek upozorneniu objednávateľa bude preukázateľne projektovať  dielo vadne alebo v rozpore s touto zmluvou,
 3.2.2. ak zhotoviteľ oznámi, že nemôže splniť svoje záväzky podľa tejto zmluvy,  		     alebo sa táto skutočnosť stane zrejmou.
4.	Odstúpenie od zmluvy bude možné urobiť doručením písomného oznámenia o odstúpení z niektorého uvedeného dôvodu. Účinky odstúpenia od zmluvy nastávajú dňom nasledujúcim po dni doručenia oznámenia druhej zmluvnej strane. Týmto dňom zanikajú všetky práva a povinnosti strán zo zmluvy; tým nie sú dotknuté ustanovenia zmluvy o náhrade škody.

XI.
Ostatné ustanovenia
1.	Zhotoviteľ bude pri vykonávaní diela postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov.
2.	Pokiaľ vznikne objednávateľovi majetková škoda spôsobená nedbalosťou, porušením resp. neplnením povinností zhotoviteľa podľa ods. 1 tohto článku, zhotoviteľ je povinný ju nahradiť.

XII.
Záverečné ustanovenia
1.	Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi.
2.	Zmluvné strany prehlasujú, že sa s obsahom tejto zmluvy oboznámili a súhlasia s ním, že táto zmluva je prejavom ich slobodnej vôle a nie je uzavretá v tiesni ani za inak nevýhodných podmienok, na znak čoho ju podpisujú oprávnení zástupcovia oboch zmluvných strán.
3.	Neoddeliteľnou súčasťou tejto zmluvy je príloha č. 1 „Opis, technické požiadavky“ a príloha č. 2 ako ocenený „Zoznam projektovaných prác uchádzačom“. 
4.	Meniť alebo doplňovať obsah tejto zmluvy bude možné len formou očíslovaných písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
5.   Zmluva je účinná dňom nasledujúcim po dni jej zverejnenia na webovom sídle        
      Miestneho podniku služieb s.r.o. Košice a Mesta Košice.
6.   Zmluva sa vyhotovuje v piatich vyhotoveniach, z ktorých tri si ponechá objednávateľ a  
      dve zhotoviteľ.

V Košiciach, dňa						V.........................,dňa ..............

Za objednávateľa:						Za zhotoviteľa: